User:Galerijabelart/sandbox

Festival "Dunavski dijalozi"

Festival savremene umetnosti "Dunavski" dijalozi je međunarodni multimedijalni mozaički festival vizuelnih umetnosti podunavskih zemalja koji se istovrememeno dešava u galerijskim i alterantivnim prostorima Novog Sada. Umetnici, kustosi i teoretičari umetnosti iz 14 zemalja podunavskog regiona pružaju izuzetno zanimljiv uvid u aktuelne umetničke tokove ovog evropskog regiona.

Istorijat
Festival je pokrenula Galerija Bel Art 2012. godine kao pilot projekat, a od 2013. godine do sada je priređeno šest izdanja.

Koncept
Koncepcija Festivala je zasnovana na reprezentativnom izložbenom prikazivanju umetnika iz svake od podunavskih zemalja, na dijaloškim izložbenim postavkama između umetnika iz Srbije i odabrane podunavske zemlje, na pažljivo koncipiranim simpozijumskim temama, na zasebnom prikazivanju domaćih umetnika u okviru ove internacionalne manifestacije, na post-programskim izložbenim produkcijama koje omogućuju izlaganje naših umetnika u inostranstvu.

Ovakvo regionalno sagledavanje zbivanja u aktuelnoj umetnosti ima puno razloga. Dunavska geografija, od Crne šume (Švarcvald) pa do Crnog mora, spaja razvijenu centralnu Evropu sa manje razvijenim zemljama kriznog zapadnog balkanskog područja i zemljama bivšeg Istočnog bloka. Brojni aktuelni integrativni procesi u okviru Evropske unije, učinili su da se umetnosti iz ovih zemalja približe, da budu kompatibilnije a samim tim interesantnije i vidljivije.